31મી ઓક્ટોબરના રોજ દેશના વડાપ્રધાન નરેન્દ્ર મોદી વિશ્વની સૌથી ઊંચી પ્રતિમાનું અનાવરણ કરશે. 182 મીટર ઊંચી સરદારની પ્રતિમા એટલે કે ‘સ્ટેચ્યૂ ઓફ યુનિટી’ના અનાવરણ કાર્યક્રમમાં હાજર રહેવા માટે સરદારના જન્મસ્થળ કરમસદના 35 જેટલા તેમના પરિવારજનોને આમંત્રણ આપવામાં આવ્યું છે. આ લોકોને ગોલ્ડ પાસ આપવામાં આવ્યા છે એટલે કે મોદી સહિતના વીવીઆઈપીઓ સાથે બેસવાનો મોકો મળશે. જોકે, આ કાર્યક્રમમાં સરદારના એકમાત્ર જીવિત પૌત્ર ગૌતમ પટેલ અને તેમના પત્ની હાજર નહીં રહે.